ഏഴടിച്ച് ചെല്സി ലണ്ടന്: ഇംഗ്ലീഷ് പ്രീമിയര് ലീഗ് ഫുട്ബോളില് വമ്ബന് ജയവുമായി ചെല്സി. നോര്വിക് സിറ്റിക്കെതിരേ സ്വന്തം തട്ടകമായ സ്റ്റാംഫോഡ് ബ്രിഡ്ജില് നടന്ന മത്സരത്തില് 70 ത്തിനാണു ചെല്സി ജയിച്ചത്.യുവ താരം മാസണ് മൗണ്ടിന്റെ ഹാട്രിക്കാണു മത്സരത്തിലെ സവിശേഷത. എട്ട്, 85, 90 മിനിറ്റുകളിലാണു മൗണ്ട് ഗോളുകളടിച്ചത്. നോര്വിക്കിന്റെ ഗിബ്സണ് 65ാം മിനിറ്റില് ചുവപ്പ് കാര്ഡ് കണ്ടു പുറത്തുപോയതോടെ 10 പേരുമായാണ് നോര്വിക്ക് മത്സരം അവസാനിപ്പിച്ചത്. ഒന്പത് മത്സരങ്ങളില്നിന്ന് രണ്ട് പോയിന്റ് മാത്രമുള്ള നോര്വിക്ക് ലീഗില് അവസാന സ്ഥാനത്താണ്. അത്രയും കളികളില്നിന്ന് 22 പോയിന്റാണു ചെല്സിയുടെ നേട്ടം. ചെല്സിക്ക് വേണ്ടി മൗണ്ടിന്റെ ആദ്യ ഹാട്രിക്ക് കൂടിയാണ് ഇന്നലെ പിറന്നത്. കളിയുടെ 62 ശതമാനം സമയത്തും പന്ത് ചെല്സി താരങ്ങളുടെ പക്കലായിരുന്നു. ഒന്നാം പകുതി അവസാനിക്കുമ്ബോള് മൗണ്ട്, ഹഡ്സണ് ഒഡോയ്, റീസ് ജെയിംസ് എന്നിവരുടെ ഗോളില് ചെല്സി മുന്പിലായിരുന്നു. രണ്ടാം പകുതിയില് ചില്വെല്ലിലൂടെ ഗോളടി തുടങ്ങിയ ചെല്സി മൗണ്ടിന്റെ ഇരട്ട ഗോളുകളും ആരോന്സിന്റെ സെല്ഫ് ഗോളും ചേര്ന്ന് വല നിറച്ചു.